מטאלורג מגניטוגורסק

מטאלורג מגניטוגורסק (ברוסית: Хоккейный клуб «Металлу́рг» Магнитогорск) היא קבוצת הוקי קרח מקצוענית ממגניטוגורסק, רוסיה, המשחקת בליגת ה-KHL בה היא חברה ב"בית חרלמוב" שבחטיבה המזרחית.

הקבוצה נחשבת לאחת מקבוצות הפאר של מזרח אירופה ואחת מקבוצות ההוקי קרח המעוטרות ביותר בפדרציה הרוסית, לאחר שזכתה בשלוש אליפויות ובשלושה תארים אירופאיים בשני העשורים האחרונים. בליגת ה-KHL זכתה הקבוצה פעמיים בגביע גגארין - גביע האליפות של הליגה, האחרונה שבהן ב-2016.

היסטוריה
בשנים 1955–1981 הקבוצה התמודדה בליגה נמוכה של אליפות ברית המועצות בהוקי קרח כשהישג השיא של הקבוצה באותה תקופה הוא מקום ראשון ב-1981 שהעניק לקבוצה את התואר אלופת הרפובליקה הסובייטית הסוציאל-פדרטיבית של רוסיה. ב-1956 הקבוצה העפילה לשלב 1/16 גמר הגביע הסובייטי. בשנים 1982–1990 הקבוצה התמודדה בליגה השלישית ובשנתיים האחרונות של האליפות הסובייטית התמודדה בליגה השנייה.

המשחקים הראשונים במסגרת בינלאומית בין מטאלורג לקבוצה אחרת נערכו בפיונגיאנג, בירת קוריאה הצפונית נגד קבוצה מקומית, ב-1985.

ב-1993 החלה מטאלורג להתחרות בטורניר גביע הליגה הרוסית, ומאז נחל הצלחה בכל זירה אפשרית - הוא זכה באליפויות אירופה 3 פעמים לפחות והעפיל לגמר לא פעם. הקבוצה זכתה בגביע הרוסי וזכתה באליפות הרוסית 3 פעמים. ב-2009 הקבוצה העפילה לגמר ליגת האלופות האירופית בהוקי קרח.

בעונת 2013/2014 זכתה לראשונה באליפות KHL לאחר שזכתה בגביע גגארין ובעונת 2015/2016 העפילה הקבוצה שוב לגמר גביע גגארין של ליגת ההוקי הקונטיננטלית וזכתה בו בפעם השנייה בתולדותיה. בעונת 2016/2017 העפילה לגמר גביע גגארין בפעם השלישית אך נחלה תבוסה והפסידה את התואר לסק"א סנקט פטרבורג.

בעונת 2017/2018 הפסידה ברבע גמר הגביע ולא העפילה לגמר לראשונה מזה 3 שנים.

הישגים לפי עונה

ברית המועצות

רוסיה

KHL

תארים

לאומיים
 אליפות ליגת ההוקי הקונטיננטלית: 2014, 2016
 אליפות הרפובליקה הסובייטית הסוציאל-פדרטיבית של רוסיה: 1981
 גביע רוסיה בהוקי קרח: 1998, 1999, 2001
 אליפות רוסיה בהוקי קרח: 1999, 2001, 2007

תארים בינלאומיים ואחרים
 יורוליג: 1999 - 2000, 2008
 הסופרקאפ האירופי: 2000
 גביע טאמפרה: 2005 - 2006
 גביע לוגאנו: גמר 1999
 הטורניר לזכר איוואן רומאזן: 1992, 1994, 1995, 1997, 1999, 2004, 2008 - 2009
 גביע רימי הנורווגי: 1994
 גביע פדרציית ההוקי קרח הבינלאומית: 1995
 גביע שפנגלר: 2005
 הגביע הביניבשתי: 1997

קישורים חיצוניים

 

קבוצות הוקי קרח רוסיות
מגניטוגורסק: מועדוני ספורט
קבוצות KHL